མཛད་སྒོའི་ཐོག་མར་འཕྲོད་བསྟེན་དྲུང་ཆེ་ཆུ་སྐྱ་སྦྲ་གཉིས་ཚེ་རྒྱལ་གྱིས་སྨན་བཅོས་ལྟ་སྐྱོང་གི་ལས་གཞིའི་བྱུང་རིམ་དང་།རྒྱབ་ལྗོངས་ཀྱི་དམིགས་ཡུལ།གནས་སྟངས།དགོས་མཁོ་ཆ་རྐྱེན་སོགས་ངོ་སྤྲོད་གསུང་བཤད་གནང་རྗེས།འཕྲོད་བསྟེན་བཀའ་བློན་གྱིས་གསུང་བཤད་གནང་དོན་དུ་དེ་རིང་འདིར་སྨན་བཅོས་ལྟ་སྐྱོང་ལས་གཞིའི་བསྐྱར་ཞིབ་བམ་ཕྱི་ལོ་༢༠༡༩དང་༢༠༢༠ལོའི་འཛུལ་ཞུགས་ཟེར་ནའང་རེད།དེའི་ཐོག་གོ་རྟོགས་ཇི་ལྟར་སྤེལ་རྒྱུ་ཡིན་པ་དང་།ལས་འཆར་ཇི་ལྟར་སྒྲིག་རྒྱུ་ཡིན་པ།དེ་སྔའི་ཉམས་མྱོང་ཐོག་ནས་ལེགས་པའི་རིགས་ཡར་བཞེས་རྒྱུ་དང་ངན་པ་རིགས་མར་དོར་བའི་ཐོག་ནས་གོམ་པ་ཇི་ལྟར་སྤོ་རྒྱུ་ཡིན་པ་དེའི་ཐོག་ལ་ཚོགས་བཞིན་ཡོད་ཅེས་གསུངས་སོང་།